Oues se skokverhoging op Discovery-opsie | SA-News.com
"Sy het natuurlik ander uitgawes ook, soos huishuur, versekering, elektrisiteit, munisipale koste, brandstof, kruideniersware, telefoon of selfoon.
"Die resultaat is dat sy eenvoudig minder geld vir dinge soos kruideniersware het.
"In die praktyk betaal ons kinders toenemend van haar uitgawes, maar almal het nie daardie luukse nie."
Sy sê hoewel Discovery sê daar is ook opsies met laer premies beskikbaar, is dit Keycare Core, wat basies net 'n hospitaalplan is, en 'n ander Keycare-opsie wat mense vir alle praktiese doeleindes tot staatsorg beperk.
Deon Kotze, hoof van navorsing en ontwikkeling van Discovery Health, het só op vrae oor die kwessie geantwoord:
1. Waarom die skerp verhoging?
Die afgelope vyf jaar was die eise van mense op die KeyCare Plus-opsie meer as hul bydraes en dié verlies het mettertyd verdiep.
Die verlies is heeltemal toe te skryf daaraan dat die lede van KeyCare Plus op die laagste inkomstevlak (wat minder as R8 500 per maand verdien) is.
Die verlies word tans gedra deur die KeyCare Plus-lede op die hoër inkomstevlak (wat self ook wesenlike probleme het met die bekostigbaarheid daarvan) asook die res van DHMS se lede waarvan die bydraes meer as die eise is.
"Die maksimum punt is bereik vir hierdie kruissubsidie en verdere subsidies kan nie as billik of regverdig beskou word nie."
Die fonds beskou dit nie as volhoubaar nie.
"Sonder wesenlike ingryping om die verliese op die onderste inkomstevlak van KeyCare Plus te beheer, gaan hierdie verliese toeneem en toenemend druk op die skema en sy lede op ander opsies plaas."
Daarom het DHMS besluit regstellende stappe is nodig om te verseker dat dit volhoubaar is sonder om bykomende druk op die ander opsies te plaas om dié lede te kruissubsidieer.
2. Hoe regverdig julle die verhoging?
Die verhoging vir KeyCare Plus se lede wat minder as R8 500 per maand verdien, spreek spesifiek die agteruitgang in die bedryfsvertoning van die opsie aan. Dit sal na verwagting die bedryfsverlies van die opsie verminder.
Die regstelling raak fundamentele kwessies, soos:
'n Billiker balans word bereik in die vlak van kruissubsidiëring binne die skema se risikopoel.
Dit verseker beter ooreenstemming met die skema se raamwerk oor maatskaplike solidariteit, in ooreenstemming met die Wet op Mediese Fondse.
Kotze sê verskeie alternatiewe is oorweeg om die bedryfstekort te verminder. Dit sluit in:
Dat skerper premieverhogings vir al die inkomstegroepe van KeyCare ingestel word;
Dat die voordele van Keycare Plus verminder word.
"Albei is as onbillik beskou vir die lede van KeyCare Plus wat meer as R8 500 verdien, omdat hulle reeds betreklike hoë bydraes betaal en hulle die lede wat minder as R8 500 verdien, subsidieer."
Volgens Kotze wil die fonds nie toegang tot bekostigbare dekking ondermyn deur die verandering nie. Die mense op KeyCare Plus wat minder as R8 500 verdien, kan na ander opsies skuif, volgens hom.
Die KeyCare Start-opsie, wat dieselfde voordele as KeyCare Plus gee, maar wat 'n strenger bestuurde netwerk van diensverskaffers het. Dié premie is R839 per maand in 2019 vir 'n hooflid. Dit is 15% laer as wat die betrokke KeyCare Plus-lede vanjaar betaal het.
Die KeyCare Core-opsie: Dit bied dieselfde hospitaaldekking, en voorgeskrewe minimum voordele (VMV'e) buite die hospitaal word gedek. Voordele buite die hospitaal wat nie VMV'e is nie, word nie gedek nie. Die premie is R1 038 vir die hooflid per maand in 2019. Dit is 4,6% hoër as wat die betrokke lede vanjaar sou betaal.
Volgens Kotze gaan die betrokke lede tot einde Junie volgende jaar kans kry om van opsie te verander.
Die Raad op Mediese Skemas se jaarverslag toon die hele KeyCare Plus-opsie het 234 680 lede. Die opsie het 'n bedryfsverlies van R535,7 miljoen gely nadat sy uitgawes en eise betaal is.
« R22 million Lottery grant from the NLC hijacked
Every political party has their own idea of redistribution of stolen land – DA wants to give the land to black people »